DuEn RALLY oldala - Hirvonen elvitte egy körre... - 46. Catalunya Rally
504096500
Folytatom a Katalán Rally élménybeszámolóját:
Hirvonen teszt - 1. nap - hétfő
Sikerült kipihennünk a tegnapi kocsizást. Átautóztunk fél Európán, elhoztuk a pályabejáró autót a spanyol VB futamra, este megnéztük a tengert Barcelona alatt…
A szállodában sok más csapat mellett itt van a komplett Ford kompánia. A reggelinél a fél étterem kék pólóban virított, szerelő hegyek, a versenyzők - mint megtudtuk - már reggel fél hétkor kimentek a tesztre egy kisebb csapattal.
Hogy jól kezdődjön a napunk, együtt reggeliztünk a Hirvonen család 3/4 részével. Pont akkor voltunk ott, a-Mikko-r nem volt ott a családfő, csak a két gyerek és a csinos feleség… :) Mire a gyerekek a reggeli joghurtot kanalaztál Mikko már 2 garnitura gumit lekoptatott.
Megnéztük a szervizparkot, dolgoztunk egy kicsit a recce car-nak kinevezett Szubcsin. Bandáztunk a Fordosokkal, lőttem pár képet az épülő szervizről. Egy nagy parkolóban lesz/van. Fura nekem, hogy lejt az egész terület, a kamionokat próbálják vízszintbe hozni, kisebb nagyobb sikerrel.
Érdekes azt tudni, hogy pár nap múlva mekkora nyüzsgés lesz itt…
A szervizpark felépítése és kiglancolása 3 nap a nagycsapatoknak.
Van itt targonca, emelőgép, csápos daru meg egy csomó díszletépítő.
Aztán a verseny végén a bontás hamarabb megy, fél nap alatt becsomagolnak és már minden csomag indul a következő szereplésére.
Aztán megtudtuk, hogy merre tesztel Hirvonen. Ráértünk, elmentünk. Ugye Te is eljöttél volna? :)
Még úgy is, hogy hatvan kilométert kell érte autózni?
Tudom a válaszod, hisz mi is ezt válaszoltuk…
Kaptunk egy falunevet, hogy ott lesz a teszt, részletet nem, de azt mondták, meg fogjuk találni. Persze, hogy megvolt, hiszen a falu felé vezető majdnem 5 kilométer volt lezárva. Vártunk kicsit a rendőrnél, jött egy hófehér Ford. Aztán megint jött. Majd megint.
3 kör után minket is felengedtek. Ahhoz képest, hogy Mikko Hirvonenről volt szó, rajtunk kívül még vagy négy spanyol lézengett a srácok körül. Szerintem Domaházán többen lettünk volna…
Az egyik spanyol rasztahajú tesztnéző 'sárkányfűárus' még a kiskutyáját is kihozta a tesztre. Eddig csak pórázzal sétáltunk a tengerparton - Eddy Murphy után szabadon - de most Gabika lehet, hogy elhozza magával… hátha….
Jarmo örült nekünk, mi pedig magunknak. Jó helyre kerültünk :)
Több garnitúra gumit, több rugót kipróbáltak. Minden szettel 3 kört mentek a 4.7 kilométeren. A mérnök elmondta, hogy minden beállítást megpróbálnak használt és új gumikkal is.
És Mikko csak ment, mi néztük, ment, én fotóztam, ment, mi hülledeztünk, ment, videóztam.
Frici megpróbált a mérnöktől pár infót kiszedni a gumikról, guminyomásról, az autóról, a versenyről. Mindenről nagyon barátságosan és segítőkészen beszélt. Tényleg komolyan gondolják ezt az együttműködést…
Megérkezett a menzás szállító és a teszt is ebédszünettel folytatódott.
Na megérdemelte mindenki hiszen a lunch time-ig mentek 198 km-t a teszten.
Nálam volt a GoPro, gondoltuk megkérdezzük, hogy felrakhatjuk e az autóra? A válasz meglepett: igen. Van on-board felvétel Mikko tesztjéről!
Tudom, most azt kérded: Mikko láthatod?
(többet nem sütöm el ezt a gyenge szójátékot…)
Igyexem! Már megvágtam, a másik vidivel együtt, de újra előkerült az internet kapcsolat problémája… Egyre jobban megbecsülöm az otthoni viszonyokat, tedd Te is! És legyél türelmes! Most, amikor a blogot írom, közben megy fel a YouTube-ra az összevágott teszt videót, már csak 159 perc… Szerintem az onboard cuccot majd csak nemtom mikor rakom fel .
Ja, még egy apróság: csak a szálloda halljában van net… Már mindenkit ismerek, szerintem, ha maradnánk még egy hetet, felvennének a bérlistára. Henning Solberg már annyiszor eljött előttem, hogy előre köszön… Jógyerek! :)
Amíg én itt ütöttem a notebookot és próbáltam vastagabb WiFi kapcsolathoz szerezni, addig a srácok elmentek adminisztratív átvételre.
Frici azt mesélte, hogy lazább volt, mint egy otthoni ORB futamon. És nem kellett egy köteg pénzt fizetni minden egyes 'asztaltúloldalán' ülőnek.
Ja és itt a jószándékú, segítő Balázskából nem csak egy van….
Átvétel után Recce Meetinget tartott a Ford csapat, ahol a navigátorokkal beszélték át a holnapi napot. Friciéket nagyon szívélyesen fogadták a - nem politikai felfogásuk miatt, de - jobb oldali versenyzők és néhány ott lévő pilóta. Latvala kifejezetten örült, talán csak Matthew Wilson navigátorának biccentése volt egy kicsit távolságtartó, de talán még meg is értem. Más sem ugrana egy 'outsider' ölébe, aki öregebb technikával is oszta a másodperceket a Főnök fiának…
Holnap 7.12-kor indulunk a pályabejárásra. Nem 7.10 és nem negyed nyolc. Angolok, na. Soha ne legyen nagyobb bajuk :)
Reméltem, hogy a kaja és az írás alatt felér legalább az egyik videó… Elszomorítalak: ne várd! :(
Mexakadt a feltöltés… Jó lenne most lejátszani egy reklámot a katalánoknak: internet, jóárasítva… áááá…
Talán ha megnyílik a médiacenter, akkor kicsit szélesebb lesz a sáv.
A képek már fent, addig nézzétek azokat!
Ja és persze remélem várod a holnapi ,, fehérkocsis fotókat".
Tervezzük a 'szomszéd nője mindig zöldebb' albumot de csak ha Te is akarod... :)
Ez a hír most jelenik meg 8506. alkalommal
címkék: DuEn, Catalunya, Hirvonen